Заслугоўвае асаблівай увагі выданне Ханны Чумаковай “БлокNot.интим”. Кніжка выйшла ў 2017 годзе, што называецца, з полымя, з жару, дзе пачуцці, думкі, эмоцыі, меркаванні, музыка ў галаве паэткі ставяць на мэце сцерці хоць якую б там ні было мяжу (і без таго даволі ілюзорную) паміж чытачом і пісьменнікам, творцам і створаным ім тэкстам, “ператварыць прамую ў прамень”, шматкроп’е ў кропку, каб зноўку стаць эмоцыяй мастака, які ў “кожным радку дыхае ва ўнісон” са сваім чытачом.